**Vatsim** (The Virtual Air Traffic Simulation Network) on maailmanlaajuinen yhteisö, jonka avulla lentosimulaattorin käyttäjät voivat käyttää lennonjohtopalvelua internetissä virtuaalisesti. Toiminta perustuu oikeiden ilmailukarttojen ja -menetelmien käyttöön. Pyrkimyksenä on tarjota käyttäjille mahdollisimman realistinen virtuaali-ilmailukokemus.

Toiminta perustuu vapaaehtoisuuteen. Kansalliset Vatsim-organisaatiot kouluttavat ja pätevöittävät harrastelennonjohtajia ja simulaattorilentäjiä toimimaan Vatsim-verkossa. Simulaattorilentäjät hyödyntävät lennonjohtajien tarjoamaa palvelua kytkemällä lentosimulaattorinsa Vatsim-verkkoon. Yhteisöllä on (2022) yli 700 000 jäsentä, joista noin 550 Suomessa.

Suomessa lennonjohdosta vastaa Vatsim Scandinavia -nimellä toimiva vACC (Virtual Area Control Centre), joka vastaa myös Ruotsin, Norjan, Tanskan, Islannin, Färsaarten ja Grönlannin lennonjohdosta.

Yleisesti
---------

Suomen ilmatila Euroscope -nimisen lennonjohto-ohjelman näytön takaa.
Vatsim on toinen suurista lentosimulaattoriverkoista IVAO:n ohella. Verkkoon yhdistymiseen lentäjänä ei tarvita ollenkaan kokemusta, vaikka jotkut vACCit tarjoavat lentäjiä kouluttavia palveluita. Lentäjät ja lennonjohtajat keskustelevat toisilleen VoIP-tekniikan tai kirjoitettujen viestien kautta. Vatsimmin omat ohjelmat yhdistävät käyttäjän simulaattorin Vatsim palvelimiin. Vatsimin kautta usea lentäjä voi muodostaa liikenteen yhdessä lennonjohtajien kanssa, ja tästä syntyy elävä, liikkuva lentoliikenne.

Tavoitteena on pitää lentoliikenne ja sen johtaminen mahdollisimman realistisena ja vastaamaan oikean maailman menetelmiä. Tähän auttaa myös oikeassa lentoliikenteessä käytettävät ilmailukartat, jotka ovat yleensä saatavilla ilmaiseksi internetistä tai joita on tarjottu vastaavan ilmatilan vACCin sivuilla. Vatsimissa edellytetään mahdollisimman pitkälle myös aidon radiofraseologian käyttöä. Siten se antaa myös mahdollisuuden kehittyä niille, jotka kouluttautuvat lennonjohtajiksi ja lentäjiksi oikeassa elämässä. Vatsim tuo myös uuden ulottuvuuden lentosimulaattoreihin, joissa on jo valmiiksi ohjelmoidut tehtävät ja harjoitukset tarkoitettu yksin pelattaviksi. Se mahdollistaa tämän moninpeleinä.

Vatsimin jäsenten on hyväksyttävä kolme Vatsimin hallituksen asettamaa käyttäjäsopimusta, jotka ovat:

* Code of Conduct
* Code of Regulations
* User Agreement

Vatsimin "maailma" jakautuu oikean elämän tapaan kuuteen alueeseen, jotka jakautuvat edelleen maiden ilmatilojen mukaan. Ilmatilojen mukaan jaetut divisioonat jaetaan edelleen FIR- (Flight Information Region), vACC- (Virtual Area Control Center) ja varsinkin Yhdysvalloissa käytettäviin ARTCC- (Area Traffic Control Center) nimisiin alueisiin.

Alueet ovat seuraavat:

* Afrikka ja Lähi-itä
* Eurooppa
* Aasia
* Pohjois Amerikka
* Oseania
* Etelä-Amerikka

Historiaa
---------

Vatsim-organisaatio perustettiin Simulated Air Traffic Control Organizationin (SATCO) hajottua heinäkuussa 2001. Hajoaminen johtui SATCO:n johdon ja käyttäjäyhteisön keskinäisistä ristiriidoista koskien verkon tulevaa kehityssuuntaa. Verkon johto oli muun muassa neuvotellut Squawkboxin integroimisesta Flight Simulatoriin yhteistyössä Microsoftin kanssa, mitä käyttäjäyhteisö vastusti, sillä vaikka Microsoft oli luvannut lahjoittaa kaksi palvelinta, ajateltiin käyttäjämäärän lisääntyvän hallitsemattomasti, yli yhteisön varojen. Samoin esiintyi lahjoitusvarojen väärinkäyttöä. SATCO:sta irtosi VATSIM-verkon ohella myös IVAO.

### SquawkBox ja Procontroller

Internetin ja modernien lentosimulaattorien kehitys mahdollisti 1990-luvun puolivälissä käyttäjien moninpelin. Jason Grooms loi 1997 ensimmäisen SquawkBox version, jota myöhemmin kehitti Joe Jurecka Microsoft Flight Simulator 95 -simulaattorin lisäosana. Lisäosa paransi moninpelin laatua ja mahdollisti isojen käyttäjämäärien yhdistymään verkkoon. Tutkaohjelmiso *ProController* mahdollisti myös lennonjohtajien yhdistymisen verkkoon. Marty Bochane kehitti kolmannen komponentin, *FSD Server* -nimisen ohjelman, joka yhdisti aiemmat kaksi ohjelmaa ja ohjasi niitä toimimaan Vatsim-verkossa loogisesti yhteistyössä. Näiden kolmen ohjelman kehityksen ansiosta tulivat mahdollisiksi suuret moninpelit, kun sen sijaan aiemmin yksi lennonjohtaja voi johtaa vain yhtä lentäjää. Järjestelmän avulla lentäjät saattoivat lentää sään muuttuessa lennon aikana.

### Vatsimin muodostuminen

Satcon henkilökunta ajoi eteenpäin uutta yhteisöä varajohtaja Harvey Steinin johdolla. Vatsim-yhteisö julkistettiin virallisesti 12. heinäkuuta 2001. Avajaiset järjestettiin myöhemmin heinäkuussa. Stein valittiin organisaation puheenjohtajaksi. Vatsimin johtokunta määritteli myöhemmin ehdot Satcon Randy Whistlerin kanssa niin, että siitä tuli virallisesti Satcon seuraaja.

Vuonna 2018 Vatsim vahvisti aktiivisten jäsenien määrän ylittäneen ensimmäistä kertaa 80 000.

Jäsenyys ja koulutus
--------------------

Vatsimissa on yli 700 000 jäsentä, joista yli 100 000 luokiteltiin aktiivisiksi Helmikuussa 2022. Liittyminen on ilmaista, ja kuka tahansa mistä päin tahansa voi liittyä jäseneksi. Jäsenyysmaksuja ei myöskään ole.

Lentäjien on tehtävä käytännön lentämiseen liittyviin asioihin liittyvä suppea perehdytyskoe ennen yhdistämistä verkkoon. Lisäksi jotkut vACC:t tarjoavat vapaaehtoisia lentäjiä kouluttavia palveluita. Koulutukset sisältävät käytännön asioita, kuten kuinka toimia tietyissä tilanteissa sekä muita lentämiseen liittyviä perusasioita. Lentäjien luokitukset (pilot ratings) ovat seuraavat:

* P0 - Basic VATSIM Member
* P1 - Private Pilot Licence (PPL)
* P2 - Instrument Rating (IR)
* P3 - Commercial Multi-Engine Licence (CMEL)
* P4 - Airline Transport Licence (ATPL)

Kuten oikeassa elämässä, lentäjien on jätettävä etukäteen oman suunnitellun lennon lentosuunnitelma lennonjohtajille. Tämän mahdollistaa Vatsimin yhdistämiseen tarkoitetut ohjelmat, kuten vPilot tai xSquawkbox. Lentosuunnitelman voi jättää vaihtoehtoisesti Vatsimin nettisivujen kautta. Lisäksi lentoreittien suunnitteluun tarkoitettuja ohjelmia, kuten SimBrief- tai ProjectFly -ohjelmia voi hyödyntää lentosuunnitelman jättämisessä ja lähettämisessä lennonjohtajille.

Lentosuunnitelman syöttäminen vPilot -nimiseen ohjelmaan.
Lennonjohtajien on käytävä läpi pakollinen koulutus ennen johtamista verkossa. Vatsimin säätämä Global Ratings Policy määrää jokaiselle luokitukselle edellytetyt taitotasot. Luokitukset ovat seuraavat:

* S1 - Tower Trainee - ei erityisiä taitotasoja, saa antaa palvelua maksimissaan lähilennonjohdossa.
* S2 - Tower Controller - lähilennonjohto, johon kuuluu selvitysasemat (DEL), rullaus- (GND) ja torni (TWR) -asemat, jonka lisäksi tutka- ja menetelmätorniasemat sekä lentotiedotuspalvelut (AFIS).
* S3 - TMA Controller - saa johtaa kaikkia edellämainittuja asemia, ja lisäksi lähestymislennonjohtoa (APP/DEP).
* C1 - Enroute Controller - saa johtaa kaikkia lennonjohtoasemia, mukaan lukien aluelennonjohtoa (CTR).
* C3 - Senior Controller - erityinen luokitus, joka annetaan kokeneille jäsenille.

Tuetut lentosimulaattorit
-------------------------

* MS Flight Simulator 2000
* MS Flight Simulator 2002
* MS Flight Simulator 2004
* MS Flight Simulator X
* MS Flight Simulator X: Steam Edition
* MS Flight Simulator 2020
* Lockheed Martin: Prepar3D
* X-Plane 7
* X-Plane 8
* X-Plane 9
* X-Plane 10
* X-Plane 11
* Terminal Reality FLY!
* Terminal Reality FLY! 2
* Aerowinx 747-400 Precision Simulator

Käytetyt ohjelmistot
--------------------

* ASRC (Advanced Simulated Radar Client) - lennonjohtajan ohjelmisto (tutkaruutu)
* VRC (Virtual Radar Client) - lennonjohtajan ohjelmisto (torninäkymä, tutkaruutu)
* EuroScope - lennonjohtajan ohjelmisto (tutkaruutu)
* Squawkbox - ohjelmisto lentosimulaattorin kytkemiseksi Vatsim-verkkoon
	+ Simulaattorit: MS Flight Simulator X, MS Flight Simulator 2004 tai MS Flight Simulator 2002
* XSquawkBox - ohjelmisto lentosimulaattorin kytkemiseksi Vatsim-verkkoon
	+ Xplane 11, -10, -9 ja -8
* FSInn - ohjelmisto lentosimulaattorin kytkemiseksi Vatsim-verkkoon
	+ Simulaattorit: MS Flight Simulator X, MS Flight Simulator X: Steam Edition, MS Flight Simulator 2004 tai MS Flight Simulator 2002
* vPilot - ohjelmisto lentosimulaattorin kytkemiseksi Vatsim-verkkoon
	+ Simulaattorit: Lockheed Martin: Prepar3D, MS Flight Simulator X, MS Flight Simulator X: Steam Edition tai MS Flight Simulator 2020

Katso myös
----------

* Flight Simulator Nordic
* Ilmailu
* IVAO
* Lennonjohto

Lähteet
-------

1. ↑  Transference of PC based simulation to aviation training: issues in learning (Archive.org) *insitesolutions.com.au*.  Arkistoitu 13.10.2009. Viitattu 3.9.2019. (englanniksi)
2. ↑  About VATSIM | VATSIM.net *www.vatsim.net*.  Arkistoitu 25.1.2022. Viitattu 9.2.2022.
3. 1 2  Members | VATSIM.net *www.vatsim.net*.  Arkistoitu 25.1.2022. Viitattu 9.2.2022.
4. ↑  Vatsim Scandinavia *vatsim-scandinavia.org*. Viitattu 3.9.2019. (englanniksi)
5. ↑  Dunlop, James Matthew.  *Who Was Who*, 1.12.2007.  Oxford University Press. Artikkelin verkkoversio.  (englanniksi)
6. ↑  About Vatsim *vatsim.net*.  Arkistoitu 6.5.2020. Viitattu 28.3.2020. (englanniksi)
7. ↑  Virtual Airlines *vatsim.net*.  Arkistoitu 6.5.2020. Viitattu 28.3.2020. (englanniksi)
8. ↑  Documents *Vatsim.net*.  Arkistoitu 29.10.2019. Viitattu 9.12.2019. (englanniksi)
9. ↑  Vatsim Regions *vatsim.net*. Viitattu 28.3.2020. (englanniksi)[vanhentunut linkki]
10. ↑  Vatsim.net *vatsim.net*. The International Online Flying Network. Viitattu 3.9.2019. (englanniksi)
11. ↑  Simcident Report: The SATCO Schism, The Rocky Origins Of Online ATC And The Rise Of VATSIM And IVAO - FSNews *fsnews.eu*.  4.5.2023. Viitattu 6.9.2023. (englanniksi)
12. ↑  About Vatsim *vatsim.net*.  Arkistoitu 6.5.2020. Viitattu 28.3.2020. (englanniksi)
13. ↑  About Vatsim *vatsim.net*.  Arkistoitu 6.5.2020. Viitattu 28.3.2020. (englanniksi)
14. ↑  Vatsim Achieves membership milestone *Vatsim.net*.  Arkistoitu 1.9.2021. Viitattu 9.12.2019. (englanniksi)
15. ↑  An Incredible Milestone for VATSIM julkaisu= vatsim.net *vatsim.net*.  Arkistoitu 26.7.2021. Viitattu 10.2.2021. (englanniksi)
16. ↑  Join VATSIM | VATSIM.net *www.vatsim.net*.  Arkistoitu 9.2.2022. Viitattu 9.2.2022.
17. ↑  Restructuring of the Pilot Rating System *VATSIM Community*. Viitattu 10.2.2021. (englanniksi)
18. ↑  Restructuring of the Pilot Rating System | VATSIM.net *www.vatsim.net*.  Arkistoitu 9.2.2022. Viitattu 9.2.2022.
19. ↑  SimBrief: SimBrief.com - Virtual Flight Planning Solutions *www.simbrief.com*. Viitattu 9.2.2022. (englanniksi)
20. ↑  File a Flightplan | VATSIM.net *www.vatsim.net*.  Arkistoitu 9.2.2022. Viitattu 9.2.2022.
21. ↑  Technology News *Cnet*. Viitattu 10.2.2021. (englanniksi)
22. ↑  Air Traffic Control *vatsim.net*.  Arkistoitu 13.2.2021. Viitattu 2021-02-1. (englanniksi)
23. ↑  Global Ratings Policy *vatsim.net*.  Arkistoitu 10.2.2021. Viitattu 10.2.2021. (englanniksi)
24. ↑  Global Ratings Policy | VATSIM.net *www.vatsim.net*.  Arkistoitu 4.4.2022. Viitattu 9.2.2022.
25. 1 2 3  Software Vatsim.net.  Arkistoitu 13.10.2016. Viitattu 30.10.2016. (englanniksi)
26. ↑  FAQ XSquawkBox.  Arkistoitu 30.10.2016. Viitattu 30.10.2016. (englanniksi)
27. ↑  FSInn and FSX Steam Edition *hovercontrol.com*.  Arkistoitu 29.10.2016. Viitattu 30.10.2016. (englanniksi)
28. ↑  Steam-yhteisö, Opas, vPilot and Vatsim for FSX:SE *steamcommunity.com*. Viitattu 30.10.2016. (englanniksi)

Aiheesta muualla
----------------

* Vatsim-kattojärjestö (Arkistoitu – Internet Archive)
* Vatsim Scandinavia